CHAMPHAI DISTRICT CONSUMER DISPUTES REDRESSAL COMMISION THUCHHUAH,"1350/2024-2025 Champhai, 29th July, 2024: 1. Champhai District Consumer Disputes Redressal Commission chuan tunhnai khan thil lei chungchanga harsatna neite thubuai hrang hrang a chingfel a. Motor man inpek that loh chungchangte chingfelin Electric kalsual avanga bungraw chiatna theng chungchangte a lo ngaihtuah tawh bawk. Thubuai ngaihtuah mek zingah Bungraw man pek tawh, bungrua la dawn si loh te a tel a ni. 2. He commission-ah hian thil lei kawnga harsatna hrang hrang - online shopping leh delivery chungchanga harsatna te, warranty chungchanga buaina te, a man bituk aia to a thil man chhiar chungchangte leh thil lei quality tha lo emaw hmelhem chungchanga harsatna hrang hrang te a thlen theih a ni. 3. He commission hian thil leitute tan awlsam takin thil lei kawnga harsatnate a ching fel thin a ni. Bungraw (goods) lei chungchang harsatna chauh ni lovin 'service' dawn that loh chungchanga harsatna hrang hrangte pawh a huam vek a. Hetiang lam harsatna nei chuan engtik lai pawhin complaint thlen theih reng a ni. 4. Heng a chunga tarlante baka Consumer chungchanga harsatna neite chuan President, Champhai District Consumer Disputes Redressal Commission - District & Session Judge, Champhai Judicial District Court leh Registrar (District Civil Supply Officer) hnenah ziakin emaw online https://edaakhil.nic.in/ -ah thlen theih reng a ni e. CDCDRC Press Handout.pdf",Dated: 29 th Jul 24 3:38 PM,https://dipr.mizoram.gov.in/post/champhai-district-consumer-disputes-redressal-commision-thuchhuah